Jonas Collin hadde en lang rekke viktige tillitsverv, bl.a. var han medlem av Det kongelige Teaters direksjon. Han huskes imidlertid spesielt for sin innflytelse innenfor kunst og kultur. Han var beskytter for noen av Danmarks mest kjente gullalder-diktere f.eks. H.C. Andersen, som var tett knyttet til Jonas Collin og hans familie. Blant dem som Collin skaffet økonomisk og annen hjelp, var også Steen Steensen Blicher, Johanne Luise Pätges, senere Heiberg samt Severin From, som senere ble en kjent sjakkspiller.